== Omkampen der aldrig kom ==
Selv om det var en del af aftalen, jf. ''London reglerne'', gav Aljechin aldrig Capablanca muligheden for en omkamp. Pga. [[Depressionen]], der fulgte [[Wall Street-krakket|børskrakket]] i [[1929]], blev det svært at rejse de 10.000 dollars, som var angivet i ''London reglerne'', og dette brugte Aljechin til at afvise Capablancas ønske om en revanche. Derimod spillede Aljechin mod Bogoljubov uden samme betingelser. Aljechin gik så langt for at holde sig fri af en omkamp, at han stillede krav om 2.500 dollars for at stille op i en turnering, hvis Capablanca skulle være med, hvilket effektivt holdt cubaneren ude af store turneringer som [[San Remo]] i 1930 og [[Bled]] i 1931. Først i 1936, da Aljechin havde tabt verdensmestertitlen til Max Euwe, mødtes de igen, i turneringen i Nottingham.
Historie